Ylistysruno vaskisvirren laulajalle 18 2/1 87
Laulun laittoi tuo mokoma
 Veisaeli virren pitkän,
 Meidän pienestä kylästä
 Joutavia juorueli.

 Kuka lie katala ollut,
 Kuka kurja syntyänsä,
 Joka moisen laulun laittoi
 Ruman runonsa kyhäsi.

 Ei tuo etäältä liene
 Eikä aivan tuntematon.
 On kaupungin asukas,
 Oman kylän kurja lapsi.

 Meijän leipää maisteleepi
 Kannikkata kääntelevi,
 Kävelee kylän katuja
 Kaikissa kylän kemuissa.

 Sielä kaikki katseleepi,
 Toisten partoja pahoja,
 Toisten vatsan vääntelyjä.
 Niistä laulunsa latopi
 Pilkka-virret vierittääpi.

 Se on laulaja mokoma
 Kun kurja oman kylänsä,
 Muitten pilkkana pitäävi
 Toisten nauruks’ laittelevi.

 Paras kun päässänsä pitäisi
 Sanat aivan Suomalaiset,
 Kalevalan kansan omat:
 Siel’ on hyvä, miss’ ei meitä.

Leimu [Kustavi Grotenfelt].

Lähde: Lappeenrannan Uutiset 21.1.1887.

Kustavi Grotenfelt
Runot
Lappeenrannan Uutiset
1887